Änalecten zur Geschichte der Keformation und des Hnmanismus in Schwaben. 185 



C OD stanz. LVIII. 18. September 15'23. 



Ambrosius Blaurerus ' Michaeli Hummelbergio saltitem suam. 



Accepi literas tiias, ornatissime Michael, quae cum mihi 

 alioqui non possint non esse gratissimae, quippe diu multum- 

 que desideratae, tarnen hoc nomine non paulo tum gratiores 

 tum iucundiores fuere, quod Thomae - nostri Hteris comitatae 

 uenerunt; eas nondum resig-naui, quod mater, cui inscriptae 

 sunt, non sit domi; sed interim tarnen dum illa redeat, tuis me 

 lubenter oblecto, in quibus illud uehementer demiror, cur 

 ipse mireris, quo consilio frater mulieres plus satis curiosas, 

 tibi potius quam mihi commonendas erudiendasque commiserit, 

 ceu uero tu non longo sis et doctior et ad docendum appositior 

 quam ego. Mihi crede, non fallitur iudicio frater, nee ignorat, 

 quot hie me parasangis praecurras, pariter quam reddatur etiam 

 illis ex quotidiano conuictu diluta mea auctoritas. Ad haec 

 subolet illi et aliud quiddam, nempe huius me curiositatis 

 autorem esse, ac illas me subornasse, ut istiusmodi anxie quae- 

 rerent, cum nihil fecerini minus. Quin etiam mater et soror 

 non sua sed aliorum causa (qui undecunque possunt calumniandi 

 materiam praecerpunt) diligentius erudiri uoluerunt. Porro quid 

 responderit, multis paginis certiorem te propediem faciemus. 

 Gratiam tibi habeo, quod tuam etiam epistolam miseris, eam 

 remittam. ubi post dies aliquot in tabellionem quempiam in- 

 cidero. Uidisti, puto, miracula nonnulla, quae suffraganeus noster, 

 factitius ille episcopus inuolganda curauit; huic ficto titulo 

 Philadelphus quidam Rhegius obiter respondit. Nihil praeterea 

 noui est apud nos, quod quidem scire te magnopere referat. 

 Vale in Christo Jesu, cui rae piis ac sedulis uotis commenda. 

 Salutant te mater et soror exspectantes, ut iniunctum tibi a 

 Thoma munus diligenter et grauiter obeas. Plnra non possum, 

 nisi ut tibi persuadeas me tui longe studiosissimum esse, nee 

 quenquam me perinde suspicere et uenerari atque Hummel- 

 bergium meum. Ex Constantia, XIIII, Calend. Octobr. Anno 

 MDXXIIL 



Aus dem Cod. lat. Monac. 4007. 



' Der bekannte Reformator. 

 2 A. Blaurer's Bruder. 



